
1. Die bou, ontwikkeling en bevrugting van die saadknop. 

UITTREKSEL 


Die anatrope saadknop van Romulea rosea var. reflexa het `n meerlagige buite-integument 
wat nie deelneem aan die vorming van die mikropielkanaal nie. Lg. word slegs deur die binne- 
integument gevorm. Aan die basis van die funiculus kom `n klein obturator voor. 

'n Primêre pariëtale sel word van die subepidermale archesporiumsel afgesny, maar in die 
volwasse saadknop is geen nucelluskap aanwesig nie. `n Liniëre makrospoortetrade ontstaan 
en die chalazale een ontwikkel tot die monospore, agtkernige embriosak. 

'n Klein hipostase kom voor en die groot antipodes word gedra op `n nucelluspilaartjie. 
Die sinergiede het lang nekke met `n duidelike Fadenapparat. 

Bevrugting van die eiersel is waargeneem. 

Die embriologiese kenmerke уап К. rosea word vergelyk met die van twee Suid-Europese 
spesies, nl. R. bulbocodium en R. columnae. 


ABSTRACT 


THE EMBRYOLOGY OF ROMULEA ROSEA ECKL. VAR. REFLEXA BEG. 1. THE 
STRUCTURE, DEVELOPMENT AND FERTILISATION OF THE OVULE. The ana- 
tropous ovule of Romulea rosea var. reflexa has а many-layered outer integument which does 
not contribute to the micropylar canal. The latter is formed by the two-layered inner integument 
only. At the base of the funiculus is a small obturator. | 

А parietal cell is cut off, but Фе mature ovule has no nucellar cap. A linear tetrad of 
теваѕрогеѕ develops of which the chalazal one becomes the monosporic eight-nucleate embryo 
зас. 
А small hypostase is present and the well-developed antipodals are supported by а nucellar 
columella. The synergids have long necks in which а Fadenapparat can be distinguished. 

Fertilisation of the ovule could be studied. р 

The embryological characteristics of R. rosea are compared with those of two South 
European species, viz R. bulbocodium and R. columnae. 


INLEIDING 

Romulea Maratti is `n soortryke genus van die Iridaceae met 61 soorte in 
Suid-Afrika (Phillips, 1951) en word hoofsaaklik in Wes-Kaapland aangetref 
waar hulle as ,,knikkertjies” in die volksmond bekend staan. К. rosea Eckl. 
var reflexa Beg. kom as `n pionier in uitgetrapte veld, op grasperke en langs 
sypaadjies voor. Die klein ligpers, stervormige blommetjies verskyn in die 


* `n Verkorte weergawe van `n deel van `n verhandeling goedgekeur vir die graad Magister 
in die Natuurwetenskappe aan die Universiteit van Stellenbosch. 

lente en word styf teenaan die grondoppervlak gedra tussen die lang, silindriese, 
unifasiale blare. 

Die embriologie van Romulea was tot dusver feitlik onbekend, behalwe vir 
die werk van Ferraris (1902) en Béguinot (1907) wat die saadknoppe van twee 
Suid-Europese Romulea-soorte ondersoek het. Beide se bevindings is in nage- 
noeg ontoeganklike Italiaanse tydskrifte gepubliseer en het derhalwe nie die 
regmatige aandag van latere embrioloë wat die Iridaceae ondersoek het, geniet 
nie. 

Ten einde die embriologie van `n Suid-Afrikaanse Romulea-spesies wat 
volgens die knolkenmerke gevorderd is (Lewis, 1954 en De Vos, 1965) te verge- 
lyk met die van die reeds ondersoekte, primitiewer Suid-Europese spesies, is `n 
gedetailleerde embriologiese ondersoek uitgevoer op R. rosea var. reflexa. 


MATERIAAL EN METODES 


Jong blomknoppe, oop en ouer blomme, vrugte en sade van Romulea rosea 
var. reflexa is in F.A.A. gefikseer. Omdat die kutikulalae van die saadknop 
gedurende saadvorming verdik, is ouer saadknoppe uitgedissekteer en die 
saadhuide beskadig voor fiksering. Nadat die materiaal in paraffienwas ingebed 
is, is mikrotoomsneë van wisselende diktes na gelang die ouderdom en aard 
van die meteriaal gemaak. 

Heidenhain se hematoksilien en anilienblou het die beste resultate vir saad- 
knopkleuring gelewer. Vaughan (1955) se metodeis gebruik met pikriensuur in 
plaas van ysteraluinoplossing. 

Alle tekeninge is gemaak met `n Zeiss-Promartekenapparaat of `n Wild- 
tekenbuis. 


ONDERSOEK 


Posisie en vorm van die saadknop. 

Die onderstandige, driehokkige vrugbeginsel van Romulea rosea var. bevat 
twee rye asstandige, anatrope saadknoppe in elke vrughok. Die rafe van die 
saadknop is dik (in die volwasse saadknop is die rafe ongeveer 100 um in 
deursnee) en bevat die vaatbondel wat in die chalaza naby die basis van die 
embriosak eindig. 

Aanvanklik is die saadknop halfgebuig en die buiging tot die anatrope 
posisie vind plaas gedurende makrosporogenese in die distale deel van die 
funiculus. `n Effense buiging van die integumente en nucellus kan ook waar- 
geneem word (fig. 3). 

Aan die basis van die funiculus aan die kant van die mikropiel kom `n 
klein oburator voor (fig. 8). 

ONTWIKKELING VAN DIE SAADKNOP 
Die obturator 
Die klein obturator begin ontwikkel uit `n aantal funiculêre epidermisselle 


wanneer die funksionerende chalazale makrospoor begin vergroot (fig. 3). Die 
selle is palissadeagtig, dunwandig еп sitoplasmaryk. Na `n aantal antiklinale 


delings ontstaan `n uitstulping van `n eenlagige groepie dig opmekaargeleë 
selle (fig. 8). Lg. vergroot tot met antese wanneer elke sel ongeveer 29 um lank 
en 8,5 um breed is aan die seltop, maar smaller aan die selbasis. 

Voor of met bevrugting verleng die pallisade-agtige selle om `n massa lang, 
dunwandige gekronkelde buise te vorm waarvan sommige afgeroei in die 
mikropielkanaal. Skynbaar dien hierdie weefsel as `n brug vir die stuifmeelbuis 
(Maheshwari, 1950). In saadknoppe wat nie bevrug is nie, het die palissadeagtige 
weefsel nie verder ontwikkel nie. 


Die nucellus 

Die nucelli ontwikkel as knopvormige, meristematiese uitstulpings op die 
omgevoude rande van die vrugblare. Dan het die aangrensende vrugblare reeds 
lateraal vergroei tot tussenskotte, maar die sentrale as van die vrugbeginsel is 
nog nie gevorm nie. Die nucellus groei tot `n kort-silindriese struktuur, terwyl 
die integumente aangelê word (figs. 3 en 4). 

Gedurende die ontwikkeling van die archesporium en makrospore bevat 
die saadknop `n klein nucelluskap wat bestaan uit die nucellus-epidermis en 
sy derivate sowel as uit die derivate van die primêre pariëtale sel (fig. 4). Die 
nucelluskap bestaan uit groot, dunwandige, setmeelryke selle. 

Onderkant en aangrensend aan die chalazale makrospoor is ’п paar ver- 
lengde, sitoplasmaryke nucellusselle (fig. 4) wat later dwars deel (figs. 5 еп 6). 
Die selwande verdik (figs. 7 en 9) en verhout later, sodat die onderste helfte 
van die jong embriosak omgewe word deur verhoute selwande. Hierdie verhoute 
nucellusweefsel vorm `n klein hipostase wat die afwaartse verlenging van die 
embriosak en die vernietiging van die dunwandige chalazale nucellusweefsel 
verhoed. 

Die jong embriosak vergroot eers na die mikropilêre kant en die dunwandige 
nucelluskapweefsel word daardeur vernietig. Later vergroot die embriosak ook 
na die kante tot teenaan die binne-integument en brei dan na onder uit rondom 
die hipostase. Lg. bly as `n pilaartjie oor in die wye basis van die embriosak 
(figs. 7 en 9) met die oorspronklike nou embriosakonderpunt as `n keëlvormige 
instulping in die top van die hipostasepilaartjie. 

Die volwasse embriosak is dus tenuinucellaat en die embriosakwand word 
van die binne-integument geskei slegs deur die oorgeblewe nucelluskutikula. 


Die integumente l l 
Die binne-integument ontwikkel as `n kragie rondom die vasis van die 


nucellus wanneer die archesporium verdeel (fig. 2). Effens later word die buite- 

integument aangelê, maar is in `n lengtedeursnee van die saadknop net sigbaar 
aan die teenoorgestelde kant van die rafe. Beide integumente verleng vinnig om 
die groeiende nucellus te bedek (fig. 3). Voordat makrosporogenese plaasvind, 
is die binne-integument ongeveer so lank soos die nucellus en bestaan dit uit 
twee sellae. Die buite-integument is effens korter as die binnenste, is drielagig 
aan die basis en ontbreek aan die kant van die rafe (fig. 3). 

Die binne-integument vorm met verdere groei alleen die mikropielkanaal. 
Hierdie integument bestaan uit twee lae sitoplasmaryke, reëlmatige selle, d.w.s. 
slegs uit die twee epidermislae, behalwe in die mikropielkanaalstreek waar die 
integument verdik deurdat die buite-epidermisselle in verskeie rigtings deel. 
Wanneer die saadknop volwasse is, het die buite-epidermisselle onreëlmatig- 
verdikte gekutiniseerde wande, veral teenoor die verdwene nucelluskap en 
teenaan die mikropielkanaal. 

Die buite-integument van die volwasse saadknop 16 styf teenaan en is effens 
korter as die binnenste (fig. 8). In die mikropielkanaalstreek bestaan die integu- 
ment uit minstens agt lae onreëlmatige, dunwandige selle, uitgesonderd die 
buite-epidermis. Lg. het reëlmatige donker, dikwandige, gekutiniseerde selle. 
Teenoor die embriosak is die buite-integument dunner. 


Die archesporium en embriosak 

Nog voordat die vrugblare volledig vergroei het om die sentrale as van die 
vrugbeginsel te vorm en voordat die integumente aangelê word, differensieer 
'n subepidermale, nucellussel tot die archesporium (fig. 1). Hierdie sel verdeel 
wanneer die binne-integument aangelê word in die primêre pariëtale sel en die 
primêre sporogene sel (fig. 2). Die klein plat primêre pariëtale sel aan die buite- 
kant vergroot en verdeel later meestal om deel van die nucelluskapweefsel te 
vorm. 

Die primêre sporogene sel wat direk as makrospoormoedersel funksioneer, 
vergroot tot dit aan die begin van meiose meer as die helfte van die nucellus- 
lengte beslaan (fig. 2). 

Gedurende meiose word `n liniëre makrospoortetrade gevorm (fig. 4). 
Die boonste twee makrospore is kleiner as die onderste twee en word in sommige 
gevalle nie deur selwande geskei nie (fig. 4). Die chalazale makrospoor funk- 
sioneer en verdruk die ander drie tot struktuurlose, kappievormige selreste 


Fics. 1-7. 


Lengtesneë deur die ontwikkelende saadknop van R. rosea var. reflexa: Fig. 1, jong nucellus 
met vergrotende subepidermale archesporiumsel; Fig. 2, jong nucellus met binne-integu- 
mentanlage, primêre sporogene sel en primêre pariëtale sel onder `n tweelagige nucellusepi- 
dermis; Fig. 3, jong saadknop met verlengende integumente en vergrote map EE 
net voor meiose; Fig. 4, verdelende pariëtale sel en vormende makrospoortetrade; Fig. 5, 
funksionerende makrospoor wat die ander ma krospore verdruk; Fig. 6, tweekernige embriosak 
geleë onder die nucelluskap; Fig. 7, vierkernige embriosak wat die mikropilêre nucellus ver- 
nietig terwyl die selwande van die chalazale nucellusselle verdik. 

Ес̧. 8-11. 


Embriol. ondersoek van Romulea rosea Eckl. 119 


(fig. 5). Wanneer die aangrensende nucellusselle begin strek, word die reste 
lateraal platgedruk en verdwyn bokant die tweekernige embriosak (fig. 6). 

In К. rosea var. гейеха word die mikropilêre en chalazale kwartetkerne 
gelyktydig gevorm. Die boonste vier kerne 16 in die sitoplasmalaag van die wye 
embriosakbopunt en die onderste vier kerne in die nou onderpunt. Dikwels 
kan slegs sewe kerne onderskei word, omdat die twee poolkerne baie gou 
versmelt. Die sekondêre embriosakkern lê dan net bo die antipodekerne. As 
die embriosak nog relatief klein is, is die sekondêre embriosakkern verbind 
met die eierkern d.m.v. ’п aksiale sitoplasmastring, maar іп die volwasse 
embriosak is hierdie verbinding moeilik om vas te stel. 

Die sekondêre embriosakkern is rond of effens afgeplat aan die chalazale 
kant en ongeveer 20 um in deursnee, met `n opvallende groot nukleolus, yl 
chromatiennetwerk en `n dun kernmembraan. 

Die drie antipodes differensieer voor die eierselapparaatelemente, as omge- 
keerd-peervormige selle in die nou embriosakonderpunt. Namate die embriosak 
vergroot, stulp die bolvormige deel van die selle uit die embriosakonderpunt 
na bo. Die volwasse selle wat ongeveer 60 um lank is en ’п maksimum deursnee 
van 43 um het, word dus op die pilaarvormige hipostase gedra (fig. 9). 

Die sinergiede is peervormige, styfteenmekaarliggende selle met lang, smal 
nekke wat deur die nucelluskutikula dring en tot aan die basis van die mikro- 
pielkanaal strek. Die sitoplasma is gekonsentreerd in die nek en rondom die 
kern wat in die middel van die sel teenaan die buitewand 16 (fig. 10). Met antese 
is die sinergiede ongeveer 72 um lank. Die 40 um lang nekke bevat die sg. 
Fadenapparat wat helderblou met anilienblou kleur en die aanwesigheid van 
kallose suggereer. 

Die eiersel is rond tot ovaalvormig еп 16 in die middel van, styf teenaan en 
effens laer as die twee sinergiede. Die kern en die meeste sitoplasma 16 in `n 
halfmaanvormige laag in die onderste selgedeelte (fig. 10). Met antese is die 
eiersel meestal 28 20 um groot. 


BEVRUGTING 

In R. rosea var. reflexa dring waarskynlik net een stuifmeelbuis die saad- 
knop deur die mikropiel binne. Slegs in een bevrugte saadknop is `n tweede, 
onbeskadigde buis met `n opgeswelde punt in die mikropielkanaal gekry. 

Gedurende bevrugting word een sinergied deur die stuifmeelbuis vernietig. 
Na bevrugting is die oorblyfsels van die nek gewoonlik nog herkenbaar. Die 
ander sinergied bly behoue en gaan eers tot niet nadat die embrio die kwadrant- 
stadium bereik het. 

Fics. 8-11. Е 

Mediane lentesneë deur die saadknop van R. rosea var. reflexa: Fig. 8, die saadknop net voor 
bevrugting; Fig. 9, die antipodes en sekondêre embriosakkern gedra op die nucelluspilaartjie; 


Fig. 10, die sinergiede en eiersel; Fig. 11, bevrugting van die eiersel: ob, obturator; ei, eier- 
selkern; gen, spermkern; stb. stuifmeelbuis. 

Met bevrugting dring een manlike gameet die eiersel binne en die ronde 
spermkern 16 dan langs die eierkern (fig. 11). Die eierselkern behou sy vorm, 
maar die spermkern raak afgeplat, 16 styf teen die eierkernwand en verdwyn 
langsamerhand. Die nukleolus is in die laaste stadia van versmelting nog sig- 
baar buitekant die eierkernwand. Die bevrugte eierkern bevat twee nukleoli 
waarvan die een, afkomstig van die spermkern, kleiner is as dié van die eiersel. 

Die versmelting van die tweede manlike gameet is nie gesien nie. Die eerste 
endospermkerne is kleiner as die sekondêre embriosakkern en lê in die aksiale 
sitoplasmastring wat die eierapparaat met die antipodes verbind, of in die 
wandstandige sitoplasma naby die antipodes se basisse. Gewoonlik het die 
endospermkerne `n groot en `n klein nukleolus en in enkele gevalle is drie 
nukleoli opgemerk. 

Gedurende bevrugting en die aanvangstadia van endospermvorming is al 
drie antipodes nog aanwesig, maar hulle verdwyn voordat die sigoot begin deel. 


BESPREKING 

Die huidige ondersoek toon die noue verwantskap tussen R. rosea var. 
reflexa van die Suidwestelike Kaap en К. columnae еп R. bulbocodium van Suid- 
Europa. Nieteenstaande hulle geografies deur duisende myle, waarskynlik vanaf 
prehistoriese tye van mekaar geskei is, is die embriologiese verskille tussen die 
spesies, soos hieronder aangetoon word, gering. 


1. Die saadknop van А. rosea var. het aan die basis van die funiculus `n klein 
obturator wat afwesig is by die Suid-Europese soorte. 


2. By R. rosea var. is die buite-integument van die saadknop dikker as die 
binne -integument, maar korter, sodat 1g. alleen die mikropielkanaal vorm. 
Volgens Béguinot is beide integumente by die Suid-Europese soorte twee- 
lagig. Die buite-integument is langer as die binnenste en vorm `n eksostomium 
(Ferraris, 1902). 


3. By R. rosea var. word gedurende meiose vier makrospore gevorm waarvan 
die boonste twee in sommige gevalle nie deur `n selwand van mekaar geskei 
word nie. Volgens Ferraris (1902) word net drie makrospore in bg. twee 
Romulea-soorte gevorm. Die boonste diadesel verdeel nie, maar word vroeg 
plat gedruk. 


4. Die agt kerne van die embriosak word by R. rosea var. gelyktydig gevorm, 
maar in die ondersoekte Suid-Europese soorte is die vorming van die mikro- 
pilêre kernkwartet vertraag. Wanneer daar reeds vier kerne in die embriosak- 
onderpunt is, deel die mikropilêre kern vir die eerste keer (Ferraris, 1902). 

5. Die twee poolkerne in die agtkernige embriosak versmelt by R. rosea var. 
SO gou dat daar gewoonlik net sewe kerne sigbaar is en die sekondêre em- 
briosakkern het dan met een groot nukleolus. By R. bulbocodium en R. 

columnae bly die twee poolkerne vir `n tyd lank onderskeibaar en die twee 
nukleoli van die sekondêre embriosakkern versmelt eers later. 


6. Die sinergiede bly by R. rosea var. langer sigbaar na bevrugting еп is 72 ит 
lank, vergeleke met 43 um by die Suid-Europese soorte, maar strek nie op 
in die mikropilumkanaal soos Béguinot (1907) beweer nie. 


R. bulbocodium en R. columnae word weens sekere uitwendig-morfologiese 
kenmerke as primitief beskou, terwyl R. rosea meer gevorderd is (De Vos, 
1968, persoonlike mededeling). Hier bied die embriologie geen bykomende 
getuienis nie, soos uit bg. klein verskille blyk, omdat embriologiese kenmerke 
waarskynlik meer konstant is as uitwendig-morfologiese kenmerke. 

